Mor Galilea, pe Kinneret, Lenn Jenezaret, pe Lenn Tiberiad (hebraeg : יָם כִּנֶּרֶת, yuzev-aramaeg : יַמּא דטבריא, arabeg : بحيرة طبرية‎), eo al lenn dour dous brasañ en Israel ha war-dro 53 km eo he zro-gelc'h, war-dro 21 km he hed, ha 13 km he led. Al lenn a zo 166 km² hag he donded a zo war-dro 43 m. Emañ e 211,315 metrad dindan live ar mor hag al lenn-mañ eo an hini dour dous donañ a zo war an Douar, hag an eil donañ ma kemerer an holl lennoù (war-lerc'h ar Mor Marv a zo-hi ul lenn dour-sall). Dont a ra dourioù al lenn eus mammennoù dindan an douar, met e vammenn bouezusañ eo ar Stêr Jordan, a red eus an hanternoz war-zu ar c'hreisteiz.